Diari Oficial de la Generalitat Valenciana


Sumari del DOGV 5529, del 07-06-2007 (2007/7350)

RESOLUCIÓ de 2 de maig de 2007, del conseller de Territori i Habitatge, relativa a la modificació puntual núm. 22 bis del Pla general de Sant Vicent del Raspeig (PL-106/05).
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5529

Data del DOGV
:   07-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7350


Data del document
:   02-05-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Sant Vicent del Raspeig
    * pla d'urbanisme

RESOLUCIÓ de 2 de maig de 2007, del conseller de Territori i Habitatge, relativa a la modificació puntual núm. 22 bis del Pla general de Sant Vicent del Raspeig (PL-106/05). [2007/7350]  
Vist l'expedient relatiu a la modificació puntual núm. 22 bis del Pla general del municipi de Sant Vicent del Raspeig (Alacant), i de conformitat amb els següents,  
ANTECEDENTS DE FET  
Primer  
El Projecte de modificació puntual es va sotmetre a informació pública durant un mes mitjançant un acord del Ple de l'Ajuntament del dia 27 d'abril de 2005, i es va publicar l'anunci en el Diari Oficial de la Comunitat Valenciana núm. 5023 de 8 de juny de 2005 i en el diari El Mundo de 16 de maig del mateix any. Després del pertinent període d'exposició pública en què no es va presentar cap al·legació, es va aprovar provisionalment pel mateix òrgan en data 27 de juliol de 2005.   
La Comissió Territorial d'Urbanisme, en sessió celebrada el 13 de desembre de 2005, va adoptar l'acord d'informar favorablement sobre l'expedient, i proposar al conseller de Territori i Habitatge l'aprovació definitiva, previ dictamen del Consell Jurídic Consultiu.   
En data 9 de març de 2006, el Consell Jurídic Consultiu emet dictamen que conclou: «Que d'acord amb la documentació que apareix en l'expedient no pertoca dictaminar favorablement la modificació proposada, sense perjudici del que ha manifestat la consideració quarta». I això perquè, analitzant el compliment de les determinacions de l'article 17 de l'annex del Reglament de Planejament de la Comunitat Valenciana, la relació entre els índexs vigents i els que es projecten és «igual» i no «major», motiu pel qual, segons argumenta el dictamen, no cal aprovar la modificació proposada.   
El ple municipal, en sessió celebrada el dia 31 de maig de 2006, va adoptar l'acord de modificar la proposta, a fi de complir el que ha requerit el dictamen del Consell Jurídic Consultiu.   
Segon  
La documentació està integrada per memòria informativa i justificativa i plànols de qualificació global del sòl i d'ordenació detallada.   
Tercer  
La finalitat de la present modificació és permetre l'edificació dels tallers annexos a l'escola-taller municipal, actualment ubicada en el casalot Haygón. Per a això, es proposa requalificar part d'una illa de cases actualment qualificada com a zona verda (EUPJ), ubicada en l'av. Haygón, de superfície 1.722 m², que passaria a dotacional docent (D(DO). La resta de la illa roman amb la mateixa qualificació de zona verda. A fi de no disminuir la proporció de zones verdes previstes en el pla, es proposa simultàniament canviar la qualificació d'una illa situada en la mateixa avinguda, que en una superfície de 3.181 m² passa d'equipament esportiu a zona verda (EUPJ); una altra parcel·la de la mateixa illa, de superfície 366 m², passa a qualificar-se com a dotacional sanitari (DISA), atés que en aquesta hi ha un ambulatori mèdic. Al mateix temps, s'atorga el caràcter de dotacional general a la parcel·la de 10.191 m² situada en la mateixa urbanització sobre la qual hi ha un institut d'ensenyament secundari i es qualifica l'av. Haygón i el viari que rodeja el casalot com viari de sistema general.   
Finalment, es modifica la qualificació d'una parcel·la de 827,45 m² situada en l'av. Ancha de Castelar, actualment qualificada com a residencial edificació oberta, grau 4, nivell B, a la qual correspon un aprofitament lucratiu de 3.309,80 m²sostre, que passa a estar qualificada com a dotacional sociocultural, de manera que el conjunt de finques que integren la finca Marialice, de titularitat municipal, tinguen una qualificació urbanística homogènia.   
En resum, la zona verda prevista passa de 1.722 m² a 3.181 m². L'edificabilitat lucrativa es reduïx en 3.309,80 m²sostre. La modificació proposada no suposa modificació de la classificació del sòl, no comporta augment d'edificabilitat, ni desafecta sòl que tinguera destinació pública. Es complix el requisit de l'article 17 de l'annex del Reglament de planejament de la Comunitat Valenciana quant als estàndards aplicables a les modificacions del planejament   
Quart  
La Comissió Territorial d'Urbanisme, en sessió celebrada el dia 17 de juliol de 2006, va acordar informar favorablement sobre la modificació puntual núm. 22-bis del Pla general del municipi de Sant Vicent del Raspeig i proposar al conseller de Territori i Habitatge l'aprovació definitiva, previ dictamen del Consell Jurídic Consultiu.   
Cinqué  
Aquesta conselleria va sol·licitar amb data 6 de setembre de 2006 el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8 e) de la Llei 10/1994, de 19 de desembre, de la Generalitat Valenciana. Així mateix amb data 8 de setembre de 2006, el conseller de Territori i Habitatge va emetre un informe favorable basant-se en la disposició transitòria novena de la Llei 6/1994, de 15 de novembre, reguladora de l'activitat urbanística.   
Amb data 23 d'abril de 2007 s'emet dictamen del Consell Jurídic Consultiu de la Comunitat Valenciana en què es conclou que la modificació puntual núm. 22 bis del Pla general d'ordenació de Sant Vicent del Raspeig és conforme a l'ordenament jurídic.   
FONAMENTS DE DRET  
Primer  
El procediment seguit per l'Ajuntament resulta d'acord amb el que preveu l'art. 38 per remissió de l'art. 55 de la Llei reguladora de l'activitat urbanística (d'ara endavant LRAU).   
Segon  
La documentació està completa, a l'efecte del compliment de l'art. 27 de la LRAU.   
Tercer  
Les determinacions contingudes en l'expedient es consideren genèricament correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.   
Quart  
La present modificació puntual comporta una diferent qualificació o ús urbanístic de zones verdes, per la qual cosa la seua aprovació requerix l'informe del Consell Superior d'Urbanisme, substituït en l'exercici de les seues funcions pel conseller de Territori i Habitatge, amb un informe previ de la Comissió Territorial d'Urbanisme, en aplicació de la disposició transitòria novena de la Llei reguladora de l'activitat urbanística, de conformitat amb el que establix l'article 55.4 de l'esmentada llei.  
D'altra banda, i atés que la modificació té com a objecte una diferent zonificació o ús urbanístic de zones verdes previstes en el pla, és preceptiu posteriorment el dictamen del Consell Jurídic Consultiu de la Comunitat Valenciana, segons el que disposa l'article 10.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana, el qual va ser emés en sentit favorable en data 23 d'abril de 2007.  
Cinqué  
El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.e) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, i conforme el Consell Jurídic Consultiu de la Comunitat Valenciana. Resolc:  
Aprovar definitivament la modificació puntual núm. 22 bis del Pla general del municipi de Sant Vicent del Raspeig (Alacant).  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que es crega oportú.  
València, 2 de maig de 2007.- El conseller de Territori i Habitatge: Esteban González Pons.